Diari Oficial de la Generalitat Valenciana


Sumari del DOGV 1979, del 08-03-1993 (1993/827351)

RESOLUCIÓ conjunta de 17 de febrer de 1993, de la Direcció General de l'Esport i de l'Institut Valencià de la Joventut, per la qual convoquen la Campanya d'Activitats Nàutiques 93, de la Generalitat Valenciana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1979

Data del DOGV
:   08-03-1993

Secció del DOGV
:   ALTRES DISPOSICIONS

Número del document
:   1993/827351


Data del document
:   17-02-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució conjunta de 17 de febrer de 1993, de la Direcció General de l'Esport i de l'Institut Valencià de la Joventut, per la qual convoquen la Campanya d'Activitats Nàutiques-93, de la Generalitat Valenciana.  
En l?exercici de les competències que en matèria de joventut i esports té atribuïdes la Generalitat Valenciana, es considera necessari, com un dels seus objectius prioritaris, la promoció, ajuda i foment de les activitats físico- esportives per a la joventut, entre les quals ocupen un lloc important les nàutiques, tant per les especials característiques tècniques que tenen, com per la privilegiada situació geogràfica que té la Comunitat Valenciana per a practicar-les.  
En virtut d'això, i a Partir de l'experiència acumulada i dels resultats obtinguts en els anys anteriors, la Direcció General de l?Esport i l?Institut Valencià de la Joventut, resolen:  
Primer  
Convocar la Campanya d'Activitats Nàutiques- 93, de la Generalitat Valenciana.  
Segon  
Aprovar les bases per les quals es regirà la convocatòria, les quals figuren com a annex d'aquesta resolució.  
Tercer  
La Direcció General de l?Esport i l?Institut Valencià de la Joventut es reserven el dret de modificar el programa dels cursos i també el de suspendre'n algun, si circumstàncies de caràcter tècnic en fan impossible el desenvolupen normal.  
València, 17 de febrer de 1993.- El Director General de l?Esport: José - Antonio Chapa i López; el Director General de l?Institut Valencià de la Joventut: Joan Calabuig i Rull.  
ANNEX I  
Bases per les quals es regula la convocatòria   
de la Campanya d'Activitats Nàutiques- 93  
Primera  
L'activitat es realitzarà a les escoles de la mar de Burriana i Benicàssim de la Direcció General de l?Esport i a l'Alberg Juvenil Argentina de l?Institut Valencià, de la Joventut, i s'estructurarà en tres modalitats: a) Campanya escolar. b) Cursos cap de setmana. e) Campanya d'estiu.  
Segona  
Els participants hauran de reunir, en qualsevol de les modalitats on s'inscriguen, les condicions següents:  
a) Complir els requisits d'edat i coneixements exigits per al curs i nivell elegits. Si un alumne s'inscriu i no reuneix els requisits esmentats, la direcció de l'escola corresponent, es reserva el dret d'inscriure'l en nivells inferiors si és possible, o en cas contrari, donar-lo de baixa en el curs.  
b) No presentar contraindicacions mèdico- sanitàries per a la pràctica de les activitats nàutiques. Haurà d'emplenar-se la fitxa mèdica que serà facilitada a les direccions territorials de Cultura i Educació. e) Saber nedar correctament. d) Els monitors seran facilitats, per la Federació de Vela de la Comunitat Valenciana i l?Institut Valencià de la Joventut d'acord amb el Conveni de col·laboració entre les entitats.  
Tercera  
En les campanyes en què, per les seues característiques, requeresquen internat, aquest es farà a l'alberg Argentina per a les activitats programades a l?Escola de la Mar de Benicàssim i en la pròpia Escola de la Mar de Burriana per a les programades per aquesta.  
Quarta. Campanya escolar  
- Participants: alumnes d'EGB, BUP, FP i universitats, amb una edat mínima de 9 anys. Cada grup anirà acompanyat del seu/a professor/a responsable.  
Els mòduls establerts són:   
- Escola de la Mar de Benicàssim: grups de 20 o 40 alumnes.  
- Escola de la Mar de Burriana: grups de 15 o 30 alumnes.  
- Durada i dates: els cursos tindran una durada de 5 dies, amb incorporació els dilluns abans de les 10 hores i tomada els divendres a partir de les 17 hores, durant els mesos de març, abril, maig, juny i octubre.  
La incorporació i tomada serà a càrrec dels participants i per mitjans propis.  
- Nivells d'ensenyament: es convoquen els nivells d'iniciació A i d'iniciació B, tenint en compte que cada centre podrà optar a un mínim del 20% i un màxim del 50% de les places per al segon nivell.  
- Quotes: la quota que haurà d'abonar cada alumne serà d?1 1.000 pessetes, que serà ingressada de la manera que oportunament serà comunicada. Cas de no completar el total de les places adjudicades el centre haurà d'abonar-les íntegrament.  
- Inscripció: els centres interessats sol·licitaran participar emplenant l'imprès corresponent a partir de l?endemà de la publicació en el Diari Oficial de la Generalitat Valenciana, i el termini acabarà el dia 26 de març. En confirmar la reserva, el centre ingressarà el 30% de la quota en el termini de 15 dies a partir de la data de comunicació de l'adjudicació i presentarà una còpia del resguard a les direccions territorials de Cultura i Educació. El 70% restant s'ingressarà almenys 15 dies abans del començament de l'activitat, i caldrà presentar també la còpia del resguard del segon ingrés.  
Per a l'adjudicació de les places es constituirà una comissió formada per representants de les tres direccions territorials de Cultura i Educació, de la Direcció General de l?Esport i de l?Institut Valencià de la Joventut, la qual valorarà les sol·licituds d'acord amb el barem següent:  
1) Assistència a campanyes anteriors:  
- No assistència: 0 punts.  
- Assistència 3 anys abans: 1 punt.  
- Assistència 2 anys abans: 2 punts.  
- Assistència 1 any abans: 3 punts.  
Els centres que han assistit més d'un any a la mateixa campanya acumula els punts.  
2) Participació en els Jocs Esportius de la Generalitat Valenciana i participants de categoria juvenil en competicions federades.  
Es calcularà un tant per cent segons la fórmula següent:  
Participants centre X 100  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Cens escolar centre  
- Participació del 70,1 o més: 0 punts   
- Participació entre el 60,1 i 70%: 1 punt   
- Participació entre el 50,1 i 60%: 2 punts   
- Participació entre el 40,1 i 50%: 3 punts   
- Participació entre el 30,1 i 40%: 4 punts   
- Participació entre el 20,1 i 30%: 5 punts   
- Participació entre el 10, 1 i 20%: 6 punts   
- Participació entre el 0, 1 i 10%: 7 punts  
- No participació: 10 punts  
Una vegada sumats tots el punts acumulats pel centre s'adjudicaran les places als que obtinguen un valor més baix. Cas d'existir empat serà dirimit pel número de registre d'entrada.  
Després de tot això es tindrà en compte com a factors favorables el pertànyer a una comarca deprimida o obtenir èxits esportius com equip del centre sol·licitant.  
Podran ser exclosos els centres per:  
- Irregularitats en l'assistència d'anys anteriors.  
- Retirada d'equips de les competicions del Jocs Esportius de la Generalitat Valenciana.  
- Informes desfavorables dels responsables de l'activitat.  
Documentació. A la incorporació al curs el professor- responsable del grup haurà de presentar a l?escola la documentació següent:  
- Acreditació de l'adjudicació del curs.  
- Justificació dels ingressos realitzats.  
- Relació dels alumnes assistents, amb especificació de la data de naixement.  
- Fotocòpia de la cartilla de la Seguretat Social o similars que cobresca qualsevol malaltia que es puga sobrevenir durant la campanya.  
Cinquena. Campanya caps de setmana  
Es farà a l'Escola de la Mar de Burriana i pretén facilitar l'accés a la pràctica de les activitats nàutiques que es determina i en els períodes (sessions) independents entre si i que s'assenyalen en les normes següents:  
Participants: s'estableixen dos grups d'edat, que són:  
- Vela infantil, nascuts entre els anys 1979 i 1982.  
- Vela lleugera, nascuts en l'any 1978 i anteriors.  
Modalitats. S'estableixen tres sessions de navegació, amb els horaris següents:  
1a. Dissabte de 10 a 14 hores  
2a. Dissabte de 15 a 18 hores  
3a. Diumenge de 10 a 14 hores  
Dates: la campanya es desenvoluparà durant els caps de setmana de març, abril, maig, juny i octubre, llevat dels dies 10, 11, 17 i 18 del mes d'abril.  
Places. Podran cobrir-se un màxim de:  
- 10 places en vela lleugera.  
- 20 places en vela infantil.  
Cas de no arribar- al mínim de 2 places en qualsevol dels grups i per a la mateixa sessió, aquesta podrà suspendre's.  
Quotes: la quota à pagar per cada sessió és de 1.000 pessetes/ alumne.  
Aquesta quota sols inclou el dret a la utilització del material nàutic en la sessió que s'haja reservat.  
Els participants que reserven les sessions 2a i 3a podran pernoctar a les instal·lacions de l'escola, amb el pagament previ 1.000 pessetes en concepte d'allotjament.  
La quota no inclou els serveis de manutenció (alimentació).  
Cap de setmana complet (dissabte i diumenge) 3.000 pessetes més l'allotjament.  
Inscripcions: hauran de fer-se a l'Escola de la Mar de Burriana, almenys 48 hores abans del començament de la sessió sol·licitada.  
Condicions de participació:  
- Complir els requisits d'edat establerts per a cada grup.  
- No patir contraindicacions mèdico- sanitàries per a la pràctica d'aquest esport.  
Molt important:  
Cas que algun sol·licitant no reunesca els coneixements mínims exigibles, o les condicions metereològiques així ho aconsellen, el personal tècnic podrà negar-li la pràctica de l'activitat.  
Normes generals:  
La Direcció General de l?Esport, a través del personal tècnic, es reserva el dret de suspendre qualsevol sessió del programa quan raons de caràcter tècnic n'impedesquen el desenvolupament normal.  
L'incompliment de les normes i/o indicacions del personal tècnic responsable podrà ser motiu d'exclusió de l'activitat.  
El participant serà responsable del bon ús del material i la instal·lació i haurà d'abonar el cost dels danys produïts per negligència o mal ús.  
Sisena. Campanya d'estiu  
Es farà a les dues escoles i d'acord amb les normes següents:  
- Participants: a partir dels 9 anys (nascuts l'any 1984 i anteriors).  
- Dates: l'activitat començarà el dia 4 de juliol i acabarà el dia 2 d'octubre, en torns setmanals i d'acord amb la programació realitzada a l'efecte.  
- Modalitats: els cursos tindran una durada de 6 dies, començaran els dilluns a les 9'30 hores i acabaran els dissabtes al voltant de les 13 hores.  
- Incorporacions: els interns s'hauran d'incorporar el diumenge entre les 20 i 21 hores. El sopar del diumenge i el dinar del dissabte seran per compte de l'interessat i fora dels serveis de la instal·lació.,  
La incorporació i la tornada seran per compte de l'interessat i per mitjans propis.  
Els alumnes externs s'incorporaran el dilluns a les 9'30 hores.  
Condicions particulars:  
- Complir els requisiis d'edat, nivell de coneixement, etc. exigits per al curs elegit.  
- No presentar contraindicacions mèdico- sanitàries per a la pràctica dels esports convocats (s'haurà d'emplenar la fitxa d'informació sanitària).  
- Saber nedar correctament.  
Quotes. La quota que hauran d'abonar els alumnes són:  
- 14.000 pessetes els interns.  
- 10.000 pessetes els externs.  
Inseripcions: s'emplenarà correctament la fitxa d'inscripció, especificant-s'hi el curs a realitzar (vela infantil, vela lleugera, TDV, rem o piragüisme) i el nivell (iniciació A, iniciació B o perfeccionament), com també l?escola sol·licitada.  
Les fitxes d'inscripció podran presentar-se a partir del 20 d'abril i fins al 7 de maig a les direccions territorials de Cultura i Educació (Secció d'Esports).  
Cada persona podrà presentar un màxim de tres sol·licituds, d'acord amb les places convocades en l'annex II.  
Adjudicació de places: el dia 14 de maig, acabat el termini de presentació de les inscripcions, es farà a cadascuna de les direccions territorials de Cultura i Educació, i en acte públic, el sorteig per obtenir el número de la sol·licitud per la qual i de manera correlativa començarà l'adjudicació de les places per a les dues escoles de la mar.  
També s'establiran els toms d'adjudicació dels dies, tenint, en compte que el sol·licitant que no es presente el dia que li correspon perdrà el tom.  
Documentació. A la incorporació al curs, es presentarà a l?escola la documentació següent:  
- Justificant d'adjudicació del curs.  
- Fotocòpia de la cartilla de la Seguretat Social o similar.  
Molt important:  
Cas que algun alumne s'inseriu en un nivell per al qual no reuneix els coneixements mínims exigits, la direcció de l?escola es reserva el dret d'inscriure'l en un nivell inferior, si és possible, o, en cas contrari, donar-lo de baixa en el curs.  
La progressió establerta per als diferents nivells d'ensenyament en els cursos de vela i partint d'un coneixement zero, és la següent:  
Iniciació A -  
 Iniciació B -  
 Perfeccionament  
Les modalitats de TDV a Benicàssim i de rem a Burriana podran ser sol·licitades únicament pels alumnes nascuts en l'any 1978 i anteriors.  
Setena  
Les inscripcions es faran d'acord amb els models oficials que es facilitaran a les direccions territorials de Cultura i Educació, situades a:  
- Alacant, carrer de Carratalà, 47. Tel. (96) 590 10 39. (96) 590 09 03.  
- Castelló de la Plana, avinguda del Mar, 23. Tel. (96) 435 84 74.  
- València, avinguda de Navarro Reverter, 2. Tel. (96) 3 86 95 6 1.  
També podrà demanar-se informació a:  
- Escola de la Mar de Burriana.  
Avinguda del Mediterrani, s/n, Burriana. Tel. (96) 458 60 32.  
- Escola de la Mar de Benicàssim.  
Avinguda de Ferrandis Salvador, 49, Benicàssim. Tel. (96) 430 3251.  
- Turivaj Alacant  
Avinguda d'Aguilera, 1. 03131, Alacant. Tel. (96) 513 11 52.   
- Turivaj Castelló.   
Carrer de Balmes, 1. 12307, Castelló de la Plana. Tel. (96) 422 83 24.  
- Turivaj València.   
Carrer de l'Hospital, 11. 46416, València. Tel. (96) 386 98 94.  
Veure annex